CELEX: 32020D1111
Language: lt
Date: 1595203200000
Title: Tarybos sprendimas (ES) 2020/1111 2020 m. liepos 20 d. dėl Europos Sąjungos ir Kinijos Liaudies Respublikos Vyriausybės susitarimo dėl bendradarbiavimo geografinių nuorodų srityje ir geografinių nuorodų apsaugos pasirašymo Sąjungos vardu

29.7.2020   
               
               
                  LT
               
               
                  Europos Sąjungos oficialusis leidinys
               
               
                  L 244/8
               
            
         TARYBOS SPRENDIMAS (ES) 2020/1111
         2020 m. liepos 20 d.
         dėl Europos Sąjungos ir Kinijos Liaudies Respublikos Vyriausybės susitarimo dėl bendradarbiavimo geografinių nuorodų srityje ir geografinių nuorodų apsaugos pasirašymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2010 m. rugsėjo 10 d. Taryba įgaliojo Komisiją pradėti derybas su Kinijos Liaudies Respublikos Vyriausybe dėl susitarimo dėl bendradarbiavimo geografinių nuorodų srityje ir geografinių nuorodų apsaugos. Sėkmingai užbaigus derybas, Europos Sąjungos ir Kinijos Liaudies Respublikos Vyriausybės susitarimas dėl bendradarbiavimo geografinių nuorodų srityje ir geografinių nuorodų apsaugos (toliau - Susitarimas) parafuotas;
                  
               
                     (2)
                  
                  
                     Susitarimu siekiama užtikrinti kuo aukštesnį geografinių nuorodų apsaugos lygį ir nustatyti kovos su apgaulinga praktika ir netinkamu geografinių nuorodų naudojimu priemones;
                  
               
                     (3)
                  
                  
                     Susitarimas turėtų būti pasirašytas Sąjungos vardu su sąlyga, kad jis bus sudarytas vėliau,
                  
               PRIĖMĖ ŠĮ SPRENDIMĄ:
         
            1 straipsnis
            Įgaliojama Sąjungos vardu pasirašyti Europos Sąjungos ir Kinijos Liaudies Respublikos Vyriausybės susitarimą dėl bendradarbiavimo geografinių nuorodų srityje ir geografinių nuorodų apsaugos su sąlyga, kad minėtas Susitarimas (1) bus sudarytas.
         
         
            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. liepos 20 d.
            
               
                  Tarybos vardu
               
               
                  Pirmininkė
               
               J. KLOECKNER
            
         
         
            (1)  Susitarimo tekstas bus paskelbtas kartu su sprendimu dėl jo sudarymo.